গত আট বছরে এই প্রথম, প্রতিনিধি পরিষদের নিয়ন্ত্রণ গ্রহণ করে ডেমক্র্যাটরা, ট্রাম্পের আইনী অগ্রাধিকারের উপর নজরদারী ছাড়া আরও অনেক কিছু করতে পারবে। তারা প্রেসিডেন্টের তরফ থেকে কোনরকম বাড়াবাড়ি নিয়ন্ত্রণ করতে পারবে । তারা গুরুত্বপূর্ণ এমন হাউজ কমিটিগুলোর দায়িত্ব নেবে যাদের কড়া তদন্ত করার ক্ষমতা রয়েছে । কোন কোন ডেমক্র্যাট বলছেন যে তারা এ ব্যাপারে তদন্ত করে দেখবেন যে ট্রাম্পের কোন ব্যক্তিগত ও আর্থিক স্বার্থের সংঘাত রয়েছে কী না সেটা জানার জন্য , তারা তার কর’এর কাগজপত্র, তার আর্থিক ও ব্যবসায়িক স্বার্থ এবং ২০১৬ সালের নির্বাচনি অভিযানে রাশিয়ার সঙ্গে তাঁর সংশ্লিষ্টতার বিষয়টিও তদন্ত করে দেখতে পারবেন।